Nærmest på slaget 10 gik Dronning Margrethe ned ad landgangsbroen fra kongeskibet Dannebrog, der havde lagt til kaj i Hanstholm Havn kort forinden. På havnen stod thyboerne klar med flag i spændt forventning til det royale besøg. En af dem var Bettina Alstrup, der havde en buket blomster med i håb om at få lov til at overbringe dem. Og missionen lykkedes. - Det var rigtig dejligt. Hun smilede så venligt og sagde "tak skal De have", fortalte Bettina Alstrup i fællesskab med en veninde. De betegner sig begge som super-royalister.
Bettina Alstrup stod i forreste række på Hanstholm Havn, da kongeskibet lagde til kaj. Det gav hende en unik mulighed.